Oddviti sjálfstæðismanna í Reykjanesbæ segist ekki vilja kísilverksmiðjuna í Helguvík og þykir leitt að hún hafi ekki verið seld úr landi eins og til stóð um tíma.
Hjördís Rut Sigurjónsdóttir tók saman og talaði við Margréti Sanders.
Margrét segir reynsluna af kísilverinu á Bakka ekki sannfærandi og henni þyki miður að Arion banki hafi ekki selt verksmiðjuna úr landi. Hún vonar að ekki verði af enduropnun kísilversins.
Við teljum að undirstaða alls hjá sveitarfélögum er öflug atvinnulíf. Það eru tekjur sem sveitarfélagið verður að fá en það er ekkert bara no matter what, það verður að vera í lagi og þetta hefur gengið brösuglega á Bakka og við getum þess vegna ekki farið að samþykkja einhverja tilraunastarfsemi í Helguvík, það er bara þannig.
Hún segir að þrátt fyrir tímabundið atvinnuleysi séu önnur tækifæri og ekki síst á Reykjanesi þar sem er flugvöllur og góðar hafnir.